  Анжелика Тихонова корреспондент Удмуртиысь спорт амалэн ветлӥсьёс Россилэн чемпионатаз но первенствояз вить медаль утӥзы. Ӵошатсконъёс Чебоксары карын ортчизы. Со сярысь элькунысь спортъя дасяськонъя центрлэн «ВКонтакте» мерлыко вотэсысь бамаз ивортӥзы. Воргоронъёс пӧлын 20 иськеме ветлонын нырысетӥ инты Антон Курбатов басьтӥз, куинетӥ - Сергей Широбоков (кыкназы Удмуртия но Мордовия понна ӵошатсконъёсы пырисько). Азвесь медалез Мордовиысь Алексей Кудашкин утӥз. Воргоронъёс пӧлын 50 иськеме спорт амалэн ветлонын Удмуртиысь Сергей Шарыпов куинетӥ вуиз. Нырысетӥ но кыкетӥ интыосты Мордовиысь Сергей Раков но Николай Максимов басьтӥзы. Нылкышноос пӧлын 50 иськеме ветлонын бронза медалез элькунысьтымы Анастасия Калашникова басьтӥз. Нырысетӥ Мордовия но Кемерово понна бызьылӥсь Маргарита Никифорова луиз. Кыкетӥ – Челябинскысь Кристина Любушкина. 23 аресозь юниоръёс пӧлын 20 иськеме ветлонын кыкетӥ Удмуртиысь Иван Бабуркин луиз. Нырысетӥ интыез Мордовиысь Сергей Кожевников басьтӥз. Куинетӥ – Челябинскысь Артём Селин. Тодэ вайытом, та нуналъёсы Удмуртиысь паралимпиецъёс Россилэн сборнояз следж-хоккеен шудонъя континетлэн кубокез понна вожвылъясько. Тегъёс: Спорт Удмуртия Россия капчиатлетика  